Սույն հրատարակության մեջ առաջին անգամ տպագրվել է մեծանուն գրողի «Շամիրամի այգիներ» վեպը (ամբողջությամբ), ակնարկները և հոդվածները, որոնք ժամանակին Պետհրատն առգրավել է Իրմա Սաֆրազբեկյանի կազմած Ս. Գորոդեցկին «Հայաստանի և հայ մշակույթի մասին» ժողովածուից (Երևան, Պետհրատ, 1980թ. ): Առաջին անգամ ներկայացվում են դրվագներ Գորոդեցկու օրագրից, նոր փաստաթղթեր և հեղինակի՝ Արևմտյան Հայաստանում արած որոշ ճեպանկարներ: Գրքի առաջաբանը գրել, ժողովածուն կազմել ու ծանոթացրել է Ի. Սաֆրազբեկյանը: Հրատարակությունը նվիրված է Մեծ եղեռնի 95-րդ տարելիցին: